એક વખત “પ્રેમરસ પાને તું મોરના પિચ્છધર” બીજી જગ્યાએ આત્મતત્વની વાત કહેનાર નરસિંહ જ્ઞાન અને ભક્તિનો સમન્વય કરનાર છે. જીવનના એક સત્યને આપણી સામે તે પ્રગટ કરે છે. તે સત્ય હતું કર્તવ્યપરાયણતાનું. માણેકબાઈના અવસાન પછી છડેચોક વૈષ્ણવ ધર્મ અપનાવી અને માણેકબાઈના પ્રભુત્વને જીવનમાં સ્વીકારનાર નરસિંહને જ્ઞાતિપ્રથા તરફ તો એક સૂગ જ રહી છે. એના કાળમાં વર્ણભેદ અને કોમભેદની તેણે પરવા નથી કરી એટલે જ એ યોગ અને સાધનાને પ્રબળ ગણે છે. યોગ એટલે ઉંધા માથે તપ કરવું એવું નહીં, પણ સમજી વિચારીને કાર્ય કરવું એ યોગ છે – એકાગ્રતાથી કર્મ – ભક્તિ – જ્ઞાનનો સમન્વય કરી, સ્વાર્થપરાયણતા છોડી કૃષ્ણના દર્શન કરે એ જ એના મન યોગ હતો. આ યોગની પ્રબળતાને લઈને નરસિંહે રચનાઓ આપી છે.